Suomen ilmastopaneeli

Suomen ilmastopaneeli on tieteellinen, riippumaton asiantuntijaelin, jonka perustamisesta on säädetty Suomen ilmastolain 16 §:ssä ja jonka tehtävänä on ilmastopolitiikan suunnittelun ja sitä koskevan päätöksenteon tukeminen. Nämä tehtävät ovat Suomen ilmastotavoitteiden  ja -suunnitelmien arviointi sekä politiikkasuositusten antaminen. Ilmastopaneeli nimitetään yliopistojen ja tutkimuslaitosten toimittamien ehdotuksien perusteella. 

Vuosien 2016–2019 kausi oli ensimmäinen Suomen ilmastopaneelin kausi valtioneuvoston asetuksen ja 1. kesäkuuta 2015 voimaan tulleen ilmastolain jälkeen. Ilmastolain myötä paneeli sai lakiin perustuvan tehtävän. Sitä edelsi kaksi kautta (2013, 2014–2015) ympäristöministeriön asettamana itsenäisenä ja riippumattomana tieteellisenä asiantuntijaelimenä. Nykyinen kausi 2020–2023 on toinen ilmastolain mukainen toimintakausi. 

Paneelissa on 15 jäsentä, jotka edustavat eri ilmastonmuutokseen liittyviä tieteenaloja. Ilmastopaneelin jäseniltä edellytetään akateemista menestystä ja ymmärrystä Suomen, EU- ja kansainvälisen tason ilmastopolitiikasta sekä kiinnostusta yhteiskunnalliseen vuoropuheluun. Ilmastopaneelin jäsen on tutkija tai professori yliopistolla, tutkimuslaitoksessa tai muussa riippumattomassa tieteellisessä organisaatiossa.

Ilmastopaneelit ja niiden kokoonpano

Ilmastopaneeli (2011–2013) 
Ensimmäinen ilmastopaneeli oli ympäristöministeriön asettama.  Sen tehtäviä ei ollut vielä määritelty ilmastolain mukaisesti. 

 professori Markku Kulmala, Helsingin yliopisto (pj),
 tutkimusprofessori Miimu Airaksinen, VTT 
 yliopistolehtori Hannele Cantell, Helsingin yliopisto
 tutkija & ilmastotiimin vetäjä Sirkku Juhola, Aalto-yliopisto 
 professori Marja Järvelä, Jyväskylän yliopisto 
 professori Markku Kanninen, Helsingin yliopisto
 professori Kai T. Kokko, Lapin yliopisto 
 emeritus professori Markku Ollikainen, Helsingin yliopisto
 professori Pirjo Peltonen-Sainio, Maa- ja elintarviketalouden tutkimuskeskus MTT (nyk. Luke)
 tutkimusprofessori Ilkka Savolainen, VTT
 professori Jyri Seppälä, Suomen ympäristökeskus 
 professori Sanna Syri, Aalto-yliopisto
 pääjohtaja Petteri Taalas, Ilmatieteen laitos.

Ilmastopaneeli 2014–2015 
Myös toinen paneeli oli myös ympäristöministeriön nimeämä, eikä sillä ollut ilmastolain mukaista mandaattia tai tehtäviä.

 prof. Markku Ollikainen (pj), Helsingin yliopisto 
 tutkimusprof. Miimu Airaksinen, VTT
 yliopistonlehtori Hannele Cantell, Helsingin yliopisto 
 apulaisprof. Sirkku Juhola, Aalto yliopisto ja Helsingin yliopisto 
 prof. Marja Järvelä, Jyväskylän yliopisto 
 prof. Markku Kanninen, Helsingin yliopisto 
 prof. Kai Kokko, Helsingin yliopisto
 prof. Kati Kulovesi, Itä-Suomen yliopisto 
 tutkijatohtori Heikki Liimatainen, Tampereen teknillinen yliopisto
 prof. Pirjo Peltonen-Sainio, MTT/Luke 
 prof. Jyri Seppälä, Suomen ympäristökeskus 
 prof. Sanna Syri, Aalto-yliopisto
 pääjohtaja Petteri Taalas, Ilmatieteen laitos
 prof. Timo Vesala, Helsingin yliopisto

Ilmastopaneeli kaudelle 2016–2019 
Tämä oli ensimmäinen ilmastolaissa määrätty ja valtioneuvoston nimeämä kausi. 

 prof. Markku Ollikainen (pj), Helsingin yliopisto 
 prof. Antti Asikainen, Luonnonvarakeskus
 prof. Marja Järvelä, Jyväskylän yliopisto 
 prof. Markku Kanninen, Helsingin yliopisto, 
 tutkimusprof. Maria Kopsakangas-Savolainen, Oulun yliopisto
 prof. Kati Kulovesi, Itä-Suomen yliopisto,
 johtava tutkija Timo Lanki, Terveyden ja hyvinvoinnin laitos 
 johtava ekonomisti Marita Laukkanen, VATT
 assistant professor Heikki Liimatainen, Tampereen teknillinen yliopisto
 prof. Lassi Linnanen, Lappeenrannan teknillinen yliopisto
 apulaisprof. Ilkka Ratinen, Lapin yliopisto 
 prof. Kristiina Regina, Luonnonvarakeskus
 johtaja Jyri Seppälä, Suomen ympäristökeskus
 tutkimusjohtaja Yrjö Viisanen, Ilmatieteen laitos
 (tutkimusprof. Miimu Airaksinen, VTT, lopetti kesken kauden)

Ilmastopaneeli 2020–2023 
 Markku Ollikainen (pj), professori, Helsingin yliopisto (ympäristö- ja luonnonvaratalous)
 Antti Arasto, tutkimusjohtaja, VTT (energia)
 Ari Ekroos, professori, Aalto-yliopisto (oikeustiede)
 Jouni Jaakkola, professori, Oulun yliopisto (terveys ja ilmastonmuutos)
 Sirkku Juhola, professori, Helsingin yliopisto (sopeutuminen)
 Paula Kivimaa, tutkimusprofessori, Suomen ympäristökeskus (liikenne ja kestävä kaupunki)
 Hannele Korhonen, tutkimusprofessori, toimialajohtaja, Ilmatieteen laitos (ilmasto- ja ilmakehämallinnus, skenaariot)
 Jarek Kurnitsi, professori, Aalto-yliopisto (rakentaminen)
 Jukka Käyhkö, professori, Turun yliopisto (maantiede, ilmasto-opetus)
 Peter Lund, professori, Aalto-yliopisto (energia)
 Heli Peltola, professori, Itä-Suomen yliopisto (metsänhoitotiede) 13.8.2020 alkaen 
Tuula Packalen, tutkimusprofessori, ohjelmajohtaja, Luonnonvarakeskus (metsätieteet) 1.1.2020–12.8.2020
 Kristiina Regina, tutkimusprofessori, Luonnonvarakeskus (maaperä ja luonnonvarat)
 Jyri Seppälä, professori, tutkija, Suomen ympäristökeskus (kestävä kulutus, kuntien ilmastotyö)
 Annukka Vainio, apulaisprofessori, Helsingin yliopisto (sosiaalipsykologia, viestintä ja käyttäytyminen)
 Timo Vesala, tutkimusprofessori, Helsingin yliopisto (nielut)

Katso myös
 Suomen luontopaneeli
Suomen kestävyyspaneeli

Lähteet 

Ilmastonmuutos